Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8749

d) nulla, ha a turbulencia index 0 (azaz az EDR csúcsérték kisebb, mint 0,1). Megjegyzés. – Az EDR a turbulencia légijármű-független mértéke. Azonban az EDR index és a turbulencia érzékelés közötti kapcsolat a légijármű típus és tömeg, közepes tengerszint feletti magasság, konfiguráció a légijármű levegő szerinti sebességének függvénye. 2.6.3 Különleges légijelentések Különleges légi-jelentéseket kell készíteni turbulenciáról a repülés bármely fázisában, amikor a csúcsérték meghaladja a 0,5 EDR értéket. A különleges jelentést a megfigyelést közvetlen megelőző 1 perces időszakra vonatkozóan kell készíteni. A turbulenciának mind az átlagos, mind a csúcs értékét figyelni kell. A turbulencia átlagos és csúcs értékét a turbulencia index terminusaiban kell jelenteni, ahogyan az A4-1 táblázat árnyékolt részében fel van tüntetve. Különleges légijelentést minden percben ki kell adni addig az időpontig, amíg a turbulencia csúcsértéke a 0,5 EDR érték alá nem esik. 2.7 Nedvesség A nedvességet relatív nedvességként kell jelenteni, a legközelebbi egész százalékértékre kerekítve. Megjegyzés. – A légijelentésekben szereplő meteorológiai elemek intervallumai és felbontásai az A4-4 táblázatban láthatók.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes